ΓΡΑΠΤΗ ΕΡΩΤΗΣΗ P-0975/02

υποβολή: Srgio Marques (PPE-DE) προς την Επιτροπή

(3 Απριλίου 2002)

Θέμα: Διεθνές Κέντρο Συναλλαγής στη Μαδέρα (CΙΝΜ)

Τον Ιούλιο του 2000 η Επιτροπή κίνησε διαδικασία έρευνας κατά της Πορτογαλίας, λόγωποψίας ότιφίσταται παραβίαση του κοινοτικού δικαίου κατά τη χορήγηση οικονομικών/φορολογικών ενισχύσεων στους οργανισμούς που εντάχθηκαν στο CΙΝΜ το έτος 2000. Η διαδικασία αυτή προκάλεσε απορίες επειδή, ταυτόχρονα, οι ίδιεςπηρεσίες της Επιτροπής προετοίμασαν, στο πλαίσιο της νέας πολιτικής για τη στήριξη των πλέον απομακρυσμένων περιφερειών, ένα κείμενο που τροποποιεί τους νέους προσανατολισμούς της Επιτροπής σχετικά με τις κρατικές ενισχύσεις περιφερειακής εμβέλειας, ώστε να προσαρμοσθούν κατάλληλα στο νέο νομικό καθεστώς των περιφερειών αυτών και να καταστεί ελαστικότερη η εφαρμογή της πολιτικής των ενισχύσεων στις περιοχές αυτές.

Η Επιτροπή δεν έλαβεπόψη τον αρνητικό αντίκτυπο που θα είχε βραχυπρόθεσμα η διαδικασία αυτή στην προώθηση και την ανάπτυξη του CΙΝΜ — η μακρά περίοδος αδράνειας την οποία επέβαλε η Επιτροπή δημιούργησε ένα κλίμα δυσπιστίας και οδήγησε σε μετεγκατάσταση των ενδιαφερομένων φορέων προς ανταγωνιστικούς χώρους — καθώς και στη γενική ανάπτυξη της απομακρυσμένης αυτής περιφέρειας όπου οι βιομηχανικές, εμπορικές και χρηματοπιστωτικές δραστηριότητες που πραγματοποιούνται στο πλαίσιο του CΙΝΜ κατέχουν σημαντική θέση.

Εξ αιτίας της κατάστασης αυτής, είναι απόλυτα αναγκαίο να ολοκληρωθεί γρήγορα η εξέταση του καθεστώτος ενισχύσεων. Ωστόσο, ενώ έχουν περάσει 18 μήνες από την κίνηση της διαδικασίας, ανώτατη προθεσμία για την ολοκλήρωση της εξέτασης κάθε είδους κρατικής ενίσχυσης, διαπιστώνεται ότι δεν έχει ληφθεί καμία απόφαση και ότι εναπόκειται πλέον στις πορτογαλικές αρχές, για να σταματήσει η κατάσταση αυτή, να καταφύγουν στη νόμιμη δυνατότητα που τους παρέχεται να ζητήσουν από την Επιτροπή να αποφασίσει οριστικά εντός 2 μηνών.

Αυτή η ασάφεια σε συνδυασμό με το γεγονός ότι η Πορτογαλία,πό την απειλή της Επιτροπής να κινήσει νέα διαδικασία έρευνας, απέσυρε την κοινοποίηση του νέου καθεστώτος ενισχύσεωνπέρ του CΙΝΜ για την περίοδο 2001-2006, οδήγησαν σε μια αναπόφευκτη πραγματικότητα: το CΙΝΜ παραμένει κλειστό!

Δεδομένου ότι η Επιτροπή έχει επίγνωση ότι με τον τρόπο αυτό σταματά ένας από τους κινητήρες της οικονομικής και κοινωνικής ανάπτυξης ης Μαδέρα, τη στιγμή που η ανάγκη στήριξης στο πλαίσιο ειδικών μέτρων, κυρίως για τις ελεύθερες ζώνες, κρατικών ενισχύσεων και φορολογικής πολιτικής, κατοχυρώθηκε πρόσφατα στην ίδια τη συνθήκη για την Ευρωπαϊκή Ένωση, πότε προτίθεται η Επιτροπή να αποφασίσει σχετικά με το θέμα αυτό·

Δεν θεωρεί η Επιτροπή ότι η στάση της στο συγκεκριμένο αυτό θέμα είναι κάθετα αντίθετη με την πολιτική της για τη στήριξη της ανάπτυξης της άκρως απομακρυσμένης αυτής περιφέρειας·

Απάντηση του κ. Monti εξ ονόματος της Επιτροπής

(14 Μαΐου 2002)

Όπως το έχει ήδη τονίσει στις απαντήσεις της στις γραπτές ερωτήσεις P-1373/00(1) και P-0277/01(2) του αξιότιμου μέλους, η Επιτροπή δεν έχει καμία πρόθεση να βλάψει την οικονομική και κοινωνική ανάπτυξη της περιφέρειας Μαδέρας, και εκφράζει τη λύπη της για το κλίμα αβεβαιότητας που δημιουργήθηκε όσον αφορά την Ελεύθερη Ζώνη. Ωστόσο, η Επιτροπήπενθυμίζει επίσης ότι η εφαρμογή του καθεστώτος κρατικών ενισχύσεων στην Ελεύθερη Ζώνη της Μαδέρας είχε εγκριθεί να διαρκέσει έως τις 31 Δεκεμβρίου 2000. Συνεπώς, όλες οι ενδεχόμενες λεπτομέρειες μελλοντικής εφαρμογής του καθεστώτος αυτού πρέπει να εξεταστούν από την Επιτροπή, λαμβανομένου ιδίωςπόψη του εξόχως απόκεντρου χαρακτήρα της εν λόγω περιφέρειας, κατόπιν προηγούμενης γνωστοποίησης από μέρους της Πορτογαλίας.

Στο μεταξύ, η Επιτροπή αναγκάστηκε να κινήσει διαδικασία εξέτασης όσον αφορά την εφαρμογή του εν λόγω καθεστώτος κατά το έτος 2000. Σχετικά με τη διαδικασία αυτή, η Επιτροπή επιβεβαιώνει την πρόθεσή της να λάβει τελική απόφαση το συντομότερο δυνατόν. Δεδομένου ότι, όπως ανέφερε η Επιτροπή στην απόφασή της για την κίνηση της διαδικασίας, κάθε ενίσχυση που θα μπορούσε να χορηγηθεί εντός της Ελεύθερης Ζώνης της Μαδέρας από την 1η Ιανουαρίου 2000 και μετά θα πρέπει να θεωρείται παράνομη, η Επιτροπή είναι της γνώμης ότι η προθεσμία των δέκα οκτώ μηνών, στην οποία αναφέρεται το αξιότιμο μέλος, δεν ισχύει στη συγκεκριμένη περίπτωση.

(1) ΕΕ C 46 E της 13.2.2001.

(2) ΕΕ C 235 E της 21.8.2001.